tomron87/hebrew-wikipedia-sentences-corpus huggingface dataset:
סטנוגרפיה עברית מקורית, מהדורה חדשה עם הוספות תקונים ומלון הקצורים, תל אביב: אגודת הסטנוגרפים לפי שיטת שרגורודסקה, תרצ"ב 1932. (מהדורה ג משוכללת: תל אביב: הוצאת הסטנוגרפים, ת"ש)
אידישע סטענאָגראפיע: א לערנבוך פאר יעדן (אין פינף לעקציעס), ברלין: ילקוט, תרפ"ו 1925. ("סטנוגרפיה יידית": ספר לימוד לכול, בחמש הרצאות) (חוברת)
לשון וארץ: ספר למוד לבתי ספר לשעורי ערב ולמתלמדים, בצירוף 106 תמונות מחיי ארץ ישראל, ברלין: מס, תר"ץ.
פ' שרגורודסקה, מינה חפץ, אלף; מצויר ע"י מ[איר] גור אריה, ז[אב] רבן (בצלאל – ירושלם), תל אביב: דביר, תר"ץ.
שלבים, כרך א: ספר למוד אחרי "אלף בית", לשנת הלמודים השנייה, תל אביב: דביר, תרצ"ג 1932.
המתחיל: ספר למוד השפה העברית, בצירוף הוספה: כללי דקדוק למתחילים ...
[עם] מלון מיוחד לספר זה בשלש שפות: אידית, אנגלית וגרמנית, תל אביב: דביר, תרצ"ב.
(מהדורה ב: תרצ"ד; מהדורה ג: תרצ"ד 1934; מהדורה ד: תרצ"ד; מהדורה ה: תרצ"ה; מהדורה ו: תרצ"ה)
השפה והארץ: ספר למוד השפה אחרי "המתחיל"; בצירוף הוספה מיוחדת: מלון וברור מושגים בארבע שפות, יידיש, אנגלית, גרמנית וצרפתית, תל אביב: דביר, תרצ"ג.
(מהדורה ב: תרצ"ד; מהדורה ג: תרצ"ה) (חלק ב יצא בשם שיבת ציון)
שיחות למתחילים: ספר למוד השפה העברית לבוגרים, תל אביב: האגוד להשלטת העברית, תרצ"ו.
עברית למתחילים: ספר למוד השפה העברית לבוגרים...
לספר מלון בארבע שפות, יידיש, אנגלית, פולנית וגרמנית, לכל שפה מלון לחוד, בכל מלון אלף בית ותרגילי קריאה, מפתח ותרגילי דקדוק אלמנטריים, תל אביב: האגוד להשלטת העברית, תרצ"ז.
(מהדורה ב: תרצ"ט; מהדורה ג: תל אביב: הברית העברית העולמית, תש"ה)
י[צחק] אבישי, נ[חום] לוין, י[צחק] פרץ, פ.
שרגורודסקה, יסודות: ספר למוד הלשון העברית למבֻגרים, תל אביב: מסדה, תרצ"ט.
(מילון עברי, אידי, גרמני, פולני לספר נערך ועובד על ידי יצחק אבישי, 1940) (מהדורה ב: ת"ש; מהדורה ד, מחצית ב: תש"ד; הדפסות נוספות: תש"ה; תש"ט; תש"י; בחו"ל: רומא: [חמו"ל], 1944; סופיה: מנורה, 1947)
פרסמה מאמרים רבים בשאלות חינוך בעיתונות העברית, הרוסית והגרמנית.
פניה וגמן שלונסקי (1899 – 21 ביוני 1974) הייתה פסנתרנית ומלחינה בזמר העברי.
לחניה הידועים הם "גן שלנו" ול"רד אלינו אווירון".
שלונסקי נולדה בשנת 1900 בעיירה קריוּקוֹבוֹ (Крюково) הסמוכה לעיר קרמנצ'וג, אז בפלך פולטבה שבתחום המושב של האימפריה הרוסית (במזרח אוקראינה של ימינו), במשפחה יהודית מסורתית ציונית.
היא הושפעה מאביה, טוביה שלונסקי, שהיה חסיד חב"ד, פעיל בתנועת ההשכלה ובתנועת חובבי ציון ובעל כישורים מוזיקליים (חיבר בין השאר את הלחן למילות שירו של שאול טשרניחובסקי "אני מאמין"), ומאמה, צפורה, שבצעירותהּ הייתה פעילה בתנועה הסוציאליסטית.
לפניה היו שני אחים ושלוש אחיות - אברהם, לימים המשורר הנודע, דב, המלחינה והפסנתרנית ורדינה וזמרת האופרה יהודית (אידה) ומינה.
נישאה לישראל (יוגמן) וגמן, מאנשי העלייה השנייה וממייסדי סולל בונה.
היא הלחינה את שירי הילדים "לאווירון" ו"גן שלנו", למילותיה של חינגה ליטבאק-סמילר, שהייתה חברת ילדות.
התגוררה בבאר שבע ועבדה בתיאטרון לילדים בעיר.
"אווירון" ("רד אלינו אווירון") - לחן זה שימש מספר שירים נוספים, ובהם: "בוא אליי פרפר נחמד", "טרקטור בא אל החצר", "יש בדיר טלה קטן", "לפרה האדומה", "מי נובח כל הזמן", פרח לי יפה וורוד".
פני קדם, ובשמה הרשמי אספר ב', היא התנחלות במזרח גוש עציון.
פני קדם הוקמה באוגוסט 2000 כמאחז.
כיום מתגוררים בה כ-70 משפחות וכ-30 סטודנטים בכפר של תנועת "קדמה".
בשנת 1994 הוצבו קרוואנים במקום לטובת שכונה מזרחית ליישוב הסמוך מיצד, ושימשו למוסד חינוכי 'מצודת דוד' עבור בני נוער בסיכון בסיוע משרד השיכון ומשרד הדתות.
לאחר סגירת המוסד בכ"ט באב תש"ס (30 באוגוסט 2000), והידלדלות מספר התושבים בשכונה, עלה לקרקע גרעין התיישבות 'עפני'.
הגרעין עלה בלילה אחד, מנה שלוש משפחות ושלושה רווקים.
מאז היישוב המשיך להתפתח ומתוך הרווקים שהיו בהקמתו יצאו משפחות.
מ-2005 התקיימה במקום למשך מספר שנים "עפיפוניאדה" – אירוע המוני סביב עפיפונים, כולל סדנאות ותצוגות.
ביישוב מבני קבע וקרוואנים, שני בתי כנסת, מקווה נשים ומקווה גברים, גני ילדים, סניף בני עקיבא וספריה.
בשנת 2016 הקימה עמותת קדמה כפר סטודנטים בתוך היישוב.
הסטודנטים לוקחים חלק בעשייה של היישוב, מתנדבים בדברים שונים, מפעילים חוגים לילדי הקהילה, ומשתתפים בשמירות בחווה.
בשנת 2020 ניטעה ביישוב חורשת עצי פרי קהילתית.
באוקטובר 2020 אישרה מועצת התכנון העליונה את הפקדת תוכנית המתאר של היישוב לאישור.
בשנת 2021 נחנך במקום 'מצפה מיכאל' לזכר מיכאל הראל.
ב-22 בפברואר 2023 אושרה במועצת התכנון העליונה תב"ע לבניית 180 יחידות דיור ביישוב.
ב-11 בדצמבר 2025 הוכר המאחז באופן רשמי כיישוב עצמאי, לאחר שנחשב עד אז באופן רשמי לשכונה של היישוב מיצד.
גובה היישוב הוא 930 מטר מעל פני הים, והצניחה של 1,300 מטר עד לים המלח ניכרת בנוף הנשקף ממנו.
מקור שמו של פני קדם נגזר ממיקומו מעל נחל ערוגות הפונה לקדם – למזרח.
השם הרשמי הוא אספר ב' (שמו הרשמי של היישוב מיצד הסמוך הוא אספר א'), על שם באר אספר המוזכרת כמקום חנייתם של החשמונאים קודם הקרב ביוונים ומזוהה בח'רבת זפרן הסמוכה.
היישוב צופה על נחל ערוגות, ומנגד ניתן לראות את הרי מואב שבירדן.
בחורף 2017 נצפה רכס הר חרמון מושלג מהיישוב פני קדם.
בפני קדם מתגורר חבר הכנסת שמחה רוטמן מסיעת הציונות הדתית.
החל משנת 2017 ניתנת לתושבי יישוב זה הטבת מס בהתאם לסעיף 11 לפקודת מס הכנסה.
תושבי היישוב מתפרנסים ממקצועות חופשיים ויש כמה מהם העוסקים גם בחקלאות סביב היישוב, שם הוכשרו יותר מ-200 דונם אדמה לצורך חקלאות, והם מנוצלים בעיקר לכרמי זיתים וענבי יין.
לחקלאים חוזה חכירה עם החטיבה להתיישבות של הסוכנות היהודית.
בשנת 2018 הוקמה חוות צאן בסמוך ליישוב, מחוצה לו.
תפעול החווה נעשה בעזרת נוער המגיע בהתנדבות ועובדים הגרים בחווה.
הם אחראים ושותפים מלאים לכל העשייה בחווה.
החווה נעזרת בארגון 'השומר יו"ש', אשר תומכת בחקלאים באזור יהודה ושומרון.
הארגון מספק גם שומרים ללילות בחווה.
פניבנה (באוקראינית: Пнівне; בפולנית: Pniewno) הוא כפר קטן במחוז ווהלין שבמערב אוקראינה, בו התקיימה עד השואה קהילה יהודית גדולה.
הכפר נזכר מהמאה ה-17, ולאחר מלחמת העולם הראשונה נכלל בתחום הרפובליקה הפולנית השנייה.
טרם מלחמת העולם הראשונה התגוררו בכפר כמה עשרות משפחות יהודיות, ולאחר המלחמה עברו אליו יהודים נוספים מכפרי הסביבה שהוחרבו בשנים אלה.
בשנת 1920 רצחו כנופיות אוקראיניות 8 יהודים בכפר.
טרם פרוץ מלחמת העולם השנייה נמנו בכפר כ-650 יהודים, רוב תושביו, ופעלו בו שני בתי כנסת וכן תנועת הנוער החלוץ הצעיר, שחלק מבוגריה עלו ארצה.
הפעילות הציבורית היהודית בכפר נאסרה עם כיבוש האזור בידי הסבייטים בספטמבר 1939.
עם פינוי השלטון הסובייטי מאזור הכפר בסוף יוני 1941, בתחילת מבצע ברברוסה, רצחו לאומנים אוקראינים עשרה יהודים מהכפר.
לאחר כיבוש האזור בידי הגרמנים, נמסרה השליטה בכפר לידי המשטרה האוקראינית, אשר אנשיה ביצעו מעשי שוד, התעללות ואונס ביהודי היישוב.
לאחר חג הפסח תש"ב, באביב 1942, גורשו כל יהודי הכפר, שהורכבו מ-81 משפחות, לגטו בקאמין קושירסקי, ושם נרצחו כולם עד 2 בנובמבר 1942.
יהודים בודדים מהכפר, בראשות שייקה צוויבל, הצליחו להימלט ליערות הסביבה, ולחבור ליחידות פרטיזנים סובייטיות, בהן חלקם נהרגו.
פניה צ'לנוב-קריגר (1898 – 21 באוקטובר 1977) הייתה רופאת ילדים ישראלית, ילידת רוסיה, ויו"ר איגוד הרופאות בישראל, בהר"י.
צ'לנוב-קריגר נולדה במוסקבה, והייתה בתו של המנהיג הציוני והרופא ד"ר יחיאל צ'לנוב.
למדה רפואה בקניגסברג ובברלין, והתמחתה בברלין ברפואת ילדים במחלקתו של פרופ' צרני.
עלתה לארץ ישראל בשנת 1924, עם אמה רבקה, ושני אחיה: בנימין וזאב.
עבדה בכפר הנוער מאיר שפיה, ובבתי החולים הדסה-ירושלים והדסה-צפת.
בצפת הכירה את ד"ר משה קריגר, לו נישאה בשנת 1929. היא ילדה את בתם נירה קריגר-דן (1930–2015) ואת בנם יחיאל.
בשנת 1934 הקימה עם בעלה את "בית קריגר" בשדרות רוטשילד 71. בשנות השלושים היא גם הקימה, ביחד עם ד"ר שפירא את "לטף" - בית ילדים וסנטוריום בתל אביב.
משנות השלושים של המאה העשרים היא הייתה יושב ראש איגוד הרופאות בישראל, ומילאה מגוון תפקידים ציבוריים נוספים.
במהלך מלחמת העולם השנייה התנדבה לשירות בצבא הבריטי, בדרגת קפיטן (סרן).
היא גם עבדה במגן דוד אדום, במשמר האזרחי ובמרפאות קופת חולים כללית באזור תל אביב עד יום מותה.
נהרגה בתאונת דרכים ב-21 באוקטובר 1977, בשובה מעבודתה במרפאת ילדים של קופת החולים.
ביתם של פניה ומשה, "בית קריגר", הפך למלון בוטיק לאחר ששופצו 25 דירות יוקרה.
ד"ר אפרים סיני נזכר: .
פניה מַטְמוֹן-כהן (12 ביולי 1874, ביאליסטוק, פולין – י"ד בחשוון ה'תשל"ח, 26 באוקטובר 1977) הייתה אשת חינוך עברי ואשת ציבור, מייסדת ומנהלת מוסדות חינוך באודסה ובתל אביב, ממייסדי גימנסיה הרצליה וממייסדי תל אביב.
נולדה בשנת 1874 בביאליסטוק שבפולין, בת לפסח יהושע ברומר.
קיבלה חינוך עברי וכללי, למדה באוניברסיטאות אודסה וברן, וקיבלה תעודת הוראה.
נישאה לד"ר יהודה ליב מטמון-כהן, ובשנת 1897 עברה עמו לאודסה, שם לימדה בגימנסיה לבנות ובבית-ספר מקצועי לבנות.
הייתה מקורבת לחוג אחד העם, ביאליק ורבניצקי.
ב-1899 ניהלה את גן הילדים העברי הראשון באודסה.
בשנים 1901–1903 ניהלה בית-ספר ציוני, שביאליק היה אחד המורים בו.
הייתה פעילה באגודת "בנות ציון" ובאגודת הסטודנטים "צבא התחיה", שחבריו התכוננו לעלות לארץ ישראל.
ב-1904 עלתה לארץ ישראל עם בעלה ובנה, והמשפחה התגוררה בראשון לציון.
כעבור כמה שנים עלתה גם בתה לאה.
ב-1905 עברו ליפו ויסדו בית ספר פרטי בשני חדרים בדירתם; למוסד הלימוד שהקימו קראו "הגימנסיה העברית", והיה זה בית הספר העל-יסודי הראשון בעולם שבו שפת הלימוד הייתה עברית.
פניה הייתה אחת המורות הראשונות בגימנסיה, לימדה בין היתר מתמטיקה, וחיברה ספר לימוד "שאלון בחשבון" (יפו, תרס"ו).
בזמנים הראשונים אף שטפה את הרצפות אחרי הלימודים וסייעה לבעלה בהחזקת המוסד בתנאים הקשים.
בני הזוג מטמון-כהן נמנו עם 66 המשפחות שייסדו את אחוזת בית, שהפכה מאוחר יותר לתל אביב, ועם הקמת העיר בשנת 1909 הועברה הגימנסיה לרחוב הרצל ונקראה על שם בנימין זאב הרצל, וכך זכתה לשם שבו היא מוכרת – הגימנסיה העברית הרצליה.
ב-1907 הצטרפה לאגודת חובבי הבמה העברית בהנהלת הד"ר חיים הררי (בלומברג).
השתתפה ביסוד התאחדות נשים עבריות לשיווי זכויות בארץ ישראל.
נבחרה מטעם ההתאחדות לצירה באספת הנבחרים השנייה, נבחרה לחברה במרכז ההתאחדות וליו"ר סניף תל אביב.
הייתה חברה פעילה בלשכה המשפטית שליד ההתאחדות להגשת עזרה והגנה לנשים בסכסוכי משפחה.
הרצתה באגודות נשים שונות, והייתה פעילה במאמרים, בעיתונות ובהרצאות למען שיפור המעמד המשפטי של האישה.
כן הייתה פעילה לטובת הקרן הקיימת לישראל, למען תוצרת הארץ, באגודות להשלטת העברית, ועוד.
לבני הזוג מטמון-כהן נולדו בן ושלוש בנות.
כאשר נפטר בעלה בשנת 1939, הגתה פניה את הרעיון להנציח את הגימנסיה "הרצליה" על המצבה.
נפטרה בגיל 103, ונטמנה בבית הקברות טרומפלדור לצד בעלה.
פנייאר סופר-ספורט היא מכונית ספורט בעלת ביצועים של מכונית על מתוצרת W Motors הלבנונית אשר מיוצרת משנת 2017 במפעל "Magna Steyr" בגראץ, אוסטריה.
ייצור המכונית תוכנן במקור להיות עד 25 יחידות בשנה, עלייה דרסטית מפעילות הייצור הכוללת המוגבלת של 7 מכוניות של קודמתה.
עם זאת, זה שונה מאוחר יותר לסך הכל של 100 כלי רכב.
W Motors היא חברת מכוניות היפר ערבית-לבנונית שנוסדה בשנת 2012, והייתה המפתחת הראשונה של מכוניות ספורט יוקרתיות בעלות ביצועים גבוהים במזרח התיכון.
החברה ממוקמת בדובאי משנת 2013 ומשולבת באופן מלא בפעילויות הכוללות תכנון רכב, מחקר ופיתוח, הנדסה וייצור.
W Motors מבצעת גם ייעוץ לרכב במסגרת חטיבת הפעולות המיוחדות שלה.
בראשות המייסד והמנכ"ל ראלף דבאס (Ralph R.
Debbas) וצוות הניהול, "W Motors" מייצרת רכבי ייצור מוגבלים בשיתוף עם חברות הנדסת רכב וייצור מובילות מכל רחבי העולם.
מנוע מרכזי-אחורי - 3.8 ליטר.
התמסורת משולבת עם דיפרנציאל עם החלקה מוגבלת והיא מותקנת לרוחב בחלק האחורי של הרכב ומעבירה כוח לגלגלים האחוריים.
מתלים - "פנייאר סופר-ספורט" עושה שימוש במתלי הנתיב של "מקפרסון" על הציר הקדמי, ומתלים מרובי קישור עם סליל אופקי מעל בולמי הזעזועים בציר האחורי.
מוטות נגד גלילה מותקנים גם בשני הסרנים.
בלמים - לבלמים יש דיסקים מורכבים קרמיים מורכבים, בקוטר 420 מ"מ (1.653 אינץ') כל אחד, ומשתמשים במכוני אלומיניום עם שש בוכנות מלפנים ומאחור.
צמיגים מתוצרת פירלי מסוג "Pirelli P Zero", קוד צמיגים קדמיים: "255/35 ZR 19", קוד צמיגים אחוריים: "335/30 ZR 20".
פנים הדגם "פנייאר סופר-ספורט" כולל לוח מחוונים כולל במקום מסך, תצוגת הולוגרמה, וקונסולה מרכזית המוגמרת בסיבי פחמן ואלקנטרה .
ברכב הורכב נתב 3G ואפליקציה סלולרית לשיפור קישוריות וניטור נתונים מרחוק.
איש עסקים יפני רכש 5 יחידות מדגם "פנייאר סופר-ספורט" במחיר של 1,500,000 דולר ליחידה.
פניה דה לוס אנמורדוס (בספרדית: Peña de los Enamorados, מילולית "סלע הנאהבים"), הוא צוק הבנוי מסלעי אבן גיר השוכן בסמוך לעיר אנטקרה ב שבקהילה האוטונומית אנדלוסיה בדרום ספרד.
גובהו המרבי הוא 874 מטרים מעל גובה פני הים, ולידו עובר הכביש המהיר .
בשל צורתו האופיינית הדומה לפרופיל פניו של האדם, הוא מכונה גם "האינדיאני" (El indio).
ב-2011 הוגדר חלק מההר בשטח של 1,170 דונם כאזור מוגן בהיותו "אתר של עניין תרבותי" (Bien de Interés Cultural) של אנדלוסיה.
ב-2016 נוסף ההר יחד עם הדולמנים הסמוכים: דולמן מנגה, דולמן ויירה ותולוס אל רומרל ושמורת הטבע הקרובה של אל טורקל לרשימת אתרי המורשת העולמית של ארגון אונסק"ו בשם "אתר הדולמנים של אנטקרה".
באזור שבו שוכן ההר התגלו שרידים המתוארכים החל מהתקופה הפלאוליתית התיכונה, שמקורם בהתיישבות האנושית הארוכה והממושכת באזור אנטקרה.
אתרים רבים ממוקמים ממזרח לפניה דה לוס אנמורדוס, בהם: "לוס אוליבייוס" (Los Olivillos), "סרו דה לה וירחן" (Cerro de la Virgen), "פרנטה קמינו דה פרלטה" (Frente Camino de Peralta).
מאפייני האתר הארכאולוגי פניה דה לוס אנמורדוס נקבעו על פי מיקומו, כך שהמבנים מותאמים באופן מושלם ל (חקר הטופוגרפיה של הרים) של פני השטח ויוצרים נוף ייחודי.
מחקרים אפשרו לתעד רצף סטרטיגרפי רחב, המתחיל מהתקופה שלאחר התקופה הפלאוליתית ומגיע בסופו של דבר לתקופה הרומית ולימי הביניים.
אתר זה מהווה את אחד היישובים המערביים ביותר הידועים של .
ההר גם מייצג מובלעת בסיסית של תקופת הברונזה המאוחרת בתוך אזור מלאגה לפני הקמת היישובים הפיניקים על החוף.
ההתיישבות הראשונה של הצוק במפלס פני השטח תואמת לתקופת הברונזה, על פי כלי החרס המוחלקים, המיושרים או הממורטים, קערות, סירים גדולים ופגיונות.
כמו כן, נוכחותם של גלוסקמאות עשויות מלוחות אבן גיר מייחסת את התקופה הראשונה לתרבות הארגרית.
במהלך עבודת מחקר במסגרת פרויקט ארכאומטלורגיה פרהיסטורית ראשון במחוז מלאגה, נמצאה בצד המערבי של הסלע נוכחות של שרידים שנשחקו מאוד מתקופה עתיקה יותר, שכללו שפע של כלי חרס בצורת פעמון הקשורים לעדות על פעילות מטלורגית אינטנסיבית להפקת נחושת.
לאחר הפסקה מתקופת הברונזה המאוחרת, הייתה התיישבות מחודשת בצלע ההר מחדש בסוף תקופת הברונזה, שעליה מעידים כלי חרס אופייניים לתקופה זו.
העובדה האופיינית ביותר לאתר היא מיקומו במקום נוח להגנה נוחה והשליטה על הדרכים והגישה למישור אנטקרה.
באשר לקברים של יישוב זה, נמצאו גלוסקמאות בלב היישוב.
התקופה הרומית מיוצגת על ידי כלי חרס מפוזרים כמו גם שרידי מבנים.
הנקרופוליס ממוקם באזור סמוך לנהר ובקשר לדרך שקישרה בין הערים הרומיות אנטיקריה (Antikaria) ואיליבריס (Ilíberis).
הקברים מאופיינים בכיסוים של גמלונים עם רעפים, מה שמשייך אותם לתקופה נרחבת, מהמאה ה-1 עד המאה הרביעית לספירה.
מאוחר יותר, וכחלק מתקופת ימי הביניים, נחשפו כלי חרס ושרידי מבנים המתפרשים באופן מסורתי כמבני הגנה.
מחסה הסלע מטקברס (Abrigo de Matacabras) שוכן למרגלות המורדות הצפון-מערביים של פניה דה לוס אנמורדוס וקשור קשר הדוק לדולמן מנגה שצירו המרכזי מצביע ישירות אליו.
הדולמן מכוון לכיוון צפון-מזרח, צפונית לזריחת השמש בימי הקיץ, הקבר הידוע היחיד המכוון באירופה בהקשר תרבותי זה.
הציורים מייצגים סדרה של מוטיבים בצבע אדום, זואומורפיים (דמוי בעלי חיים) ואנתרופומורפיים (דמויי אנוש), של התקופה אחרי התקופה הפלאוליתית.
להר יש צורה אופיינית מאוד, שכן הוא נראה כמו פניה של אישה שוכבת.
מקור שם ההר (בעברית "סלע הנאהבים") הוא מאגדה מימי הביניים המאוחרים כשאנטקרה הייתה בגבול בין הנוצרים למוסלמים, לפיה המוסלמים ניצחו בקרב נגד הנוצרים ושבו את המפקד הנוצרי.
הוא היה אסור בתא כלא ובתו של המלך המוסלמי החליטה לבקר בתאים.
כשראתה את האסיר הנוצרי, הם התאהבו זה בזה והסכימו לברוח יחד.
המלך המוסלמי גילה את בריחתם ורדף אחריהם במעלה הצוק.
הנאהבים הגיעו לפסגה וכשראו שאין להם מנוס, הם השליכו את עצמם לתהום תוך חיבוק אחרון, ובכך להתאחד לנצח.
מותם הטרגי של שני הצעירים היווה השראה למנהיג המוסלמי ולמנהיג הנוצרי להשכין שלום לאחר כל כך הרבה קרבות.
בפסגת הצוק יש פסל אבן של אישה צעירה וגבר מחובקים הנטוי לעבר הנקיק, ונאמר שכשמחשיך וקרני השמש יוצרים על סלע זוהר אדמדם, זה בגלל הדם של שני הצעירים.
ההומניסט והמשורר הנאו-לטיני מאנטקרה חואן דה וילצ'ס (Juan de Vilches) סיפר את אגדה זו על הצוק בספרו "De rupe duorum amantium apud Antiquariam sita" (לטינית: "סלע שני הנאהבים השוכן באנטקרה", סביליה, 1544).
פניולה (בהונגרית: Panyola) הוא כפר קטן במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית פניולה קטנה משמעותית בעשרות השנים האחרונות, מ-754 תושבים בשנת 1990 עד 552 תושבים בשנת 2020.
יהודים חיו בפניולה בתקופות זמן שונות.
פניגה (בהונגרית: Penyige) הוא כפר קטן במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית פניגה קטנה משמעותית בעשרות השנים האחרונות, מ-747 תושבים בשנת 1990 עד 701 תושבים בשנת 2020.
יהודים חיו בפניגה בתקופות זמן שונות, ובחורשה סמוכה קיים בית קברות יהודי ובו כ-10 מצבות ישנות.
יהודי הכפר היו כפופים לקהילה היהודית בפהרגיארמט.
פניוורת' היא סדרת טלוויזיה אמריקאית ששודרה לראשונה ב-28 ביולי 2019, ברשת Epix.
הסדרה הופקה על ידי ברונו הלר ודני קנון ומככב בה ג'ק באנון בתפקיד אלפרד פניוורת', משרתו של באטמן באוגדני הקומיקס מבית DC Comics, לצד בן אולדרידג', אמה פאץ, ריאן פלטשר, היינסלי לויד בנט, פאלומה פיית', פולי ווקר וג'ייסון פלמינג.
העונה השנייה אושרה ב-27 באוקטובר 2019, והצילומים התחילו בינואר 2020. עם זאת, הצילומים הושהו במרץ 2020 עקב מגפת הקורונה.
העונה השנייה עלתה לראשונה ב-13 בדצמבר 2020 ושודרה עד 11 באפריל 2021. במאי 2021, דווח שהסדרה תחודש לעונה שלישית שתשודר בשירות HBO Max.
אלפרד פניוורת' הוא חייל בריטי צעיר בשירות SAS לשעבר אשר מקים חברת אבטחה משלו ביקום חלופי בו ניצחו היטלר וגרמניה הנאצית במלחמת העולם השנייה ובו לונדון משלבת היבטים של שנות ה-50 וה-60 עם אירועים ומנהגים שהומצאו, כמו מלחמת אזרחים מודרנית והוצאות להורג פומביות בטלוויזיה.
אלפרד הופך למטרה של אגודת העורבים, קבוצה הקושרת קשר להשתלט על הממשלה הבריטית, ומתחילה לפעול נגדם לצד סוכנים אמריקאים בליגת ללא שם, בשם תומאס ויין ומרתה קיין, הוריו העתידיים של ברוס ויין.
"פניי לרוח" הוא סינגל של הזמרת הישראלית רוני דלומי, שיצא לאור ב-21 בנובמבר 2012. זהו שירה השני מתוך אלבומה השני "תחזיקו".
השיר נכתב והולחן בידי דלומי והופק בידי איתן רז ואיתמר מאירי.
מבקר המוזיקה יוסי חרסונסקי העניק לשיר ביקורת פושרת ונתן לו שלושה וחצי כוכבי זהב מתוך חמישה.
השיר צעד תשעה שבועות רצופים במצעד ההשמעות של רשת ג', ובשיאו הגיע למקום הרביעי במצעד.
במצעד השנתי של התחנה הוא הגיע למקום ה-37.
פניוט (נוטקו) ולב (בבולגרית: Панайот (Нотко) Велев; 3 בנובמבר 1926, סופיה, ממלכת בולגריה – 13 בדצמבר 1998, סופיה, בולגריה) היה כדורגלן ומאמן כדורגל בולגרי, ששיחק בעמדת המגן ומזוהה עם קבוצת סלביה סופיה.
ולב אימן בישראל את קבוצות מכבי יפו והפועל ירושלים.
נוטקו ולב נולד בסופיה בירת בולגריה והחל לשחק בקבוצת הנוער של סלביה סופיה.
ב-1945 עלה לקבוצה הבוגרת ושיחק בה בתפקיד המגן עד 1958. ולב נחשב למגן נוקשה ונדבך מרכזי בהישגיה של הקבוצה.
בשנות ה-50 של המאה ה-20 התברגה הקבוצה בצמרת הכדורגל הבולגרי.
ב-1952 זכה עם קבוצתו בגביע בולגריה לאחר ניצחון 3–1 על ספרטק סופיה.
ב-1954 זכה עם קבוצתו בסגנות מחזיקת הגביע לאחר הפסד במשחק הגמר מול צסק"א סופיה.
בשנים 1950, 1954, 1955 הייתה סלביה סופיה סגנית אלופת בולגריה.
ב-1948 רשם ולב הופעה אחת בשורות נבחרת בולגריה בכדורגל במשחק מול נבחרת רומניה בכדורגל.
ב-1963 לאחר עזיבתו של ואסיל ספאסוב חיפשה הנהלת מכבי יפו מאמן בולגרי חדש.
מנהל מחלקת הכדורגל של מכבי יפו משה "מוניו" קונורטי, כיהן עד לעלייתו לישראל ב-1948 כמנהל הטכני של סלביה סופיה, הכיר אישית את ולב, היה מיודד איתו, ופנה אליו בכדי שיאמן בקבוצה.
ולב לו היה קשר חם לישראל משום נישואיו ליהודיה אשר משפחתה התגוררה בארץ, וכבר עמד במגעים עם מכבי יפו שנים קודם לכן, נאות להגיע ולאמן.
עונת 1963/1964 בליגה הלאומית נחשבת לעונתה הטובה ביותר של מכבי יפו ובמהלכה סיימה כסגנית אלופת המדינה, תוך שהפגינה משחק אטרקטיבי.
חמישה משחקני הקבוצה נכללו בסגל נבחרת ישראל בכדורגל.
ולב המשיך לאמן גם בתחילת עונת 1964/1965 בליגה הלאומית.
במקומו מונה חברו לקבוצת סלביה סופיה אלכסנדר פופוב, אשר הגיע לישראל באשרת תייר.
הנושא עורר תרעומת גם בבולגריה והקשה על המשך הבאת מאמנים מבולגריה לישראל, תוך דרישת ערבויות מגורם שלישי לתשלום משכורתם.
הפועל ירושלים שנותרה ללא מאמן בשל עזיבתו ללא הודעה מוקדמת של מאמנה אלי פוקס פנתה לוולב, והוא מונה למאמן חירום זמני.
ולב הצליח לייצב את מצב הקבוצה, התחבב על שחקניה, והוחלט להמשיך ולהעסיקו על בסיס קבוע.
ולב אימן בירושלים עד עונת 1966/1968 בליגה הלאומית, "העונה הארוכה".
הממשל הבולגרי הורה לוולב לשוב לבולגריה לאלתר, וב-19 ביוני 1967 עזב לבולגריה.
ולב המשיך להגיע מעת לעת לביקורי משפחה בישראל.
בראשית עונת 1986/1987 בליגה הלאומית פנה איינשטיין קליש בשם הנהלת הקבוצה לוולב בכדי שיגיע לאמן את הקבוצה, שהייתה מסובכת במאבקי התחתית.
בדצמבר 1986 הגיע לישראל והחל באימוני הקבוצה כאשר לצידו כעוזר מאמן מונה משה אוננה.
ולב התקשה להשתלב בקבוצה ולזכות באמון השחקנים בעיקר בשל קשיי שפה והם הביעו את מורת רוחם מול הנהלת הקבוצה.
כפועל יוצא מכך, בסוף פברואר 1987 הודיע ולב על התפטרותו ועזב את הארץ.
בסיום העונה ירדה מכבי יפו לליגה השנייה.
סגנית מחזיקת הגביע הבולגרי: 1954
דיני פניות ציבור למשרדי מדינת ישראל הוא ערך העוסק בדרכי הפנייה למשרדים הממשלתיים השונים, מתי ניתן לפנות, באילו נושאים ומה הם מגבלות הסיוע שהם יכולים לתת.
כלל הגופים הממשלתיים מחויבים לעדכן את הפונה על זמן התגובה אליו הם מחויבים, לרבות מענה בכתב לכל פנייה.
טווח הזמן החוקי בחובת מענה לפניות ציבור נע בין 30 יום ל-190 יום.
בתי הדין הרבניים בישראל אחראים על נושאי פסיקה וביצוע של החקיקה הדתית בישראל, כמו: גיור, נישואים בהלכה, גירושים וכשרות.
ניתן גם לפנות לבתי הדין הרבניים בנושאי ירושות, עגינות, סרבנות גט ופסול חיתון.
תוך שמירה על חופש דת וחופש מדת.
במקרי בקשות גיור או אי-הכרה ביהדות לצורכי נישואים, כמו מעבר על הלכות דיני משפחה או קידושין כמו: אונס נערה, הענקת שווה פרוטה לבת זוג, בעילה, או חיים במגורים משותפים של בני זוג; פניות בנושא יועברו לרבנות הראשית בטופס מקוון.
המשרד לשירותי דת מפעיל את מערך המקוואות במדינת ישראל.
קיימת חובת נגישות ושמירה על היגיינת המקוואות על פי חוק.
כלה בשנה הראשונה לאחר חתונתה זכאית לכניסה חינם למשך שנה למקווה, לאחר מכן אין אפשרות לפטור מתשלום על שירותי המקווה.
כשאין אחידות במחירי הכניסה למקווה והשירותים הניתנים על ידי הבלניות.
הרבנות הראשית אחראית גם על בחינות והסמכה לרבנות, בנושאי בקשות גליוני ציונים, ערעורים ועוד ניתן לפנות בטופס מקוון.
ניתן לפנות ישירות לכל גוף ממשלתי בבקשה לקבלת מידע על בסיס חוק חופש המידע באמצעות הגשת בקשה ביחידה הממשלתית לחופש המידע.
לאזרחים פרטיים אין אפשרות לבקש מידע אישי על תושבים וגם לא באופן גורף.
מומלץ תחילה להתייעץ עם המשרד ממנו מיעדים לבקש את המידע במטרה לבדוק איזה מידע ניתן ולא ניתן לקבל.
פניות למבקר המדינה יעשו בטופס פנייה מקוון רק לאחר פנייה ישירה למשרד הממשלתי, יחידות הסמך או הרשויות המוניציפליות (שתחת משרד הפנים) אליו ממוען הפנייה, ולאחר שזו לא נענתה במסגרת הזמן המוגדר בחוק למענה לפניות אלו.
פניות של עובדים קיימים על סביבת עבודה של יחידה ממשלתית יתקבלו רק במידה ויוגשו בזמן שמגיש התלונה עודנו עובד ביחידה.
ניתן להגיש למבקר המדינה פניות אנונימיות במייל, אלו יועברו לטיפול היחידה עליה התלונה, במעקב מבקר המדינה.
כלל הפניות מתועדות ומסוכמות בדו"חות השנתיים של מבקר המדינה.
מבקר המדינה גם אחראי על קבלת עדויות במקרי ועדת חקירה ממלכתית.
מבקר המדינה גם אחראי על הענקת סטטוס חושף שחיתות לעומדים בקריטריונים במידת הצורך.
לראש הממשלה ניתן לפנות בנושאים פרטניים או כלליים, אי ניהול תקין, כמו גלובליים בנושאי ביקורת על פעולות והחלטות הממשלה.
כמו המלצות, בקשות והצעות ייעול בענייני משרדי ממשלה שלא נענו כהלכה על ידי פניות הציבור של היחידה.
נציבות שירות המדינה ממוקמת תחת משרד ראש הממשלה וניתן לפנות דרך משרד ראש הממשלה גם פניות בנושאי עבירות על דיני עבודה מצד עובדי מדינה שלא טופלו.
נציב שירות המדינה אחראי על חוזי בכירים ומכרזיהם, לרבות משרות אמון ומשרת היועץ המשפטי לממשלה.
בנוסף, מועמד לשירות המדינה שרוצה לבדוק את נתוניו או את סיבת אי-קבלתו למשרה ממשלתית אליה הגיש מועמדות יכול לפנות למחלקת מכרזים של נציבות שירות המדינה, במטרה לוודא שלא התקיימה אפליה או מכרז תפור ולא תקין.
גם אם שברצונו לקבל את הפרטים של המועמד שנבחר במכרז אליו הגיש מועמדות.
פניות בנושאי כוחות הביטחון וההצלה
פניות בנושאי ביטחון יישובים וערים ניתן להפנות ליחידה לפניות ולתלונות הציבור של צה"ל בצירוף אישורים ואסמכתאות של משטרת ישראל.
במידה ואלו לא נענים ניתן לפנות בצירוף פירוט.
תלונות על מעבר דיני עבודה כמו אי-ניהול תקין של שלבי מיון ואפשרויות קידום תוך ארגוניים בכוחות הביטחון, תוך מעבר על כללי שוויון הזדמנויות יועברו
לפניות הציבור של משרד הביטחון.
במדינת ישראל ניתן להוציא רישיון נשק דרך המשרד לביטחון לאומי בתנאים הבאים: אזרח מדינת ישראל; שולט בשפה העברית; שירת בצה"ל, שירות לאומי או קיבל פטור משירות ובגיל המתאים; בצירוף, הצהרת בריאות, צילום תעודת זהות וספח, ותשלום אגרה.
לאחר קבלת הרישיון יש לעבור הכשרת ירי מעשית ועיונית שלאחריה ניתן לרכוש כלי ירי בהתאם לחוק כלי היריה (שיש לוודא כי רשום על שם בעל רישיון הנשק והירי בהתאמה).
הבחירות לכנסת מתקיימות על בסיס חוק מימון מפלגות, כשהמפלגות הוותיקות מנסות לשמר את קהל הבוחרים שלהם ולגייס בוחרים נוספים.
שיטת הבחירות בישראל היא יחסית-ארצית, ורק מפלגות שעוברות את אחוז החסימה נכנסות לכנסת (קיימים קריאות לשינוי שיטת הבחירות בישראל, מחשש להונאת בחירות ואי ייצוג הולם לאוכלוסיות שונות במדינה).
באתר הכנסת קיימת רשימת השדלנים המאושרים והרשומים להגיע ללובינג בכנסת.
מנכ"ל הכנסת אחראי על נושאי האדמיניסטרציה, קליטת כח אדם (לרבות שרים וחברי כנסת), רכש וניהול של הכנסת.
משמר הכנסת אחראי על אבטחת הכנסת.
חברי הכנסת מחויבים להגיע למשכן הכנסת כל יום מלבד ימי פגרת הכנסת; כשקיים לוח בכניסה לכנסת המציג מי נמצא בזמן אמת בכנסת.
שרים המגיעים ללשכתם, אינם מחויבים להופיע בכנסת באותו יום.
מליאת הכנסת מתכנסת בנושאי הצבעות על חוקים, כמו הצבעות הצעת אי-אמון והצבעות תקציב המדינה.
ראשי מפלגה יכולים לחייב חברי מפלגה להגיע לאסיפות מסוימות.
באישור מזכיר הכנסת ויושב ראש הכנסת ניתן לנאום במליאה מול יתר חברי הכנסת.
חברי כנסת יכולים להתנדב להגיע או לעמוד בראש ועדות הכנסת.
קיימות מספר ועדות הכנסת שמתקיימות במקביל אחד לשנייה, ומכאן גם מתבטל אפשרות הצגתן בלייב בערוץ כנסת.
ערוץ כנסת אמון על דיון בנושאי סדר היום של הכנסת והצגת דיוני מליאה וועדות.
כל חבר כנסת יכול לפנות למרכז המחקר והמידע של הכנסת בבקשת חקר מידע או נושא כלשהו לבחירתו, אותו רוצה לקדם או לבדוק.
הנשיא מקיים אחת לשנה את ועידת הנשיאים הבינלאומי שדן בנושאי סדר היום הבינלאומי והישראלי כאחד.
ניתן לפנות לכל חבר כנסת בכל נושא במייל או פניית ציבור.
לשרים ניתן לפנות רק בנושא המשרד עליו הם ממונים.
באתר הכנסת קיימת אפשרות לרישום לסיורים בכנסת דרך מרכז המבקרים.
פניות בנושאי הגנת הסביבה וקיימות
ניתן להגיש למשרד להגנת הסביבה פניות בנושאי מפגעים סביבתיים או נגד בעלי חיים משוטטים, וכן בנושאי השלכת פסולת ברשות הרבים, וסכנות הנובעים מדליפת חומרים מסוכנים ובעיות תברואה שונות.
לרבות בנושאי עידוד בנייה ירוקה, חינוך סביבתי, אקלים ארץ ישראל, חוק צער בעלי חיים, מיחזור, קרינה ושפכים.
המשרד אמון על קידום נושא הקיימות בדגש איכות הסביבה.
כחלק מחובת הזכות לעבודה וההזכות לרמת חיים נאותה שלא מתאפשרת בלעדי הראשון.
כמו שמירה על דיני עבודה לרבות חוק עבודת נשים במשרדים הממשלתיים כמו ביתר מקומות התעסוקה בישראל; משרד העבודה אחראי על מעונות היום לגיל הרך כחלק מעידוד תעסוקת הורים.
ניתן לפנות למשרד העבודה גם בנושאי שילוב אוכלוסיות מיוחדות, הכשרות מקצועיות, הסבות מקצועיות, רישוי, זכויות עובדים זרי ועוד.
לחרדים קיימים אף מוסדות לסיוע במציאת עבודה, לרבות הכשרות מקצועיות ללא עלות.
בנוסף לתמריצים למעסיק המעסיק ומימון הכשרת עובדים המשתייכים לאוכלוסייה זו.
במטרה לקבל את הסיוע וההטבות יש להציג אישור לימודים במוסד חרדי.
קיימים תגמולים למעסיק, ומימון הכשרות מקצועיות גם למעסיק בעלי מוגבלויות.
לחיילים משוחררים קיים האגף והקרן לחיילים משוחררים לסיוע בשנים הראשונות באזרחות, בעיקר בסיוע בהכשרות מקצועיות על חשבון מענק השחרור.
לעולים חדשים אין סיוע בהכשרות או מציאת עבודה, אלא על חשבון סל הקליטה.
לאחר קליטה למקום העבודה מקום העבודה מחויב בכללי קידום מקצועי ושוויון הזדמנויות בקידום לרבות הכשרות מקצועיות, הסבה מקצועית.
ניתן להסתייע בשירות התעסוקה במציאת עבודה, הכשרות מקצועיות, הסבה מקצועית.
במקרי קיצון ניתן לפנות גם למשרד העבודה או שר העבודה.
ניתן לפנות לכל ועד עובדים או להסתדרות העובדים בארגון, או לשניהם, לסיוע משפטי או מקצועי כזכויות עובדים: במטרה לוודא את השמירה על שוויון הזדמנויות וחוק שוויון ההזדמנויות בעבודה.
אלו אחראים על קידום מקצועי והסבה מקצועית, בנוסף לזו של מקום העבודה עצמו.
כמו סיוע משפטי מול גופי ממשלה והמעסיק במקרי סכסוכים או אי הבנות בין המעסיק למועסק.
ועד העובדים מחויב לנכוח בכל מכרז או ראיון עבודה למשרה, תוך ייצוג כלל הדרגות בארגון ללא משוא פנים או אפליה ותוך קידום שוויון הזדמנויות; בין הסגל הזוטר, ביניים ובכיר.
ההסתדרות פועלת בשנים האחרונות לפתיחת מקומות תעסוקה חדשים ותקנים חדשים, כמו קידום הטבות והשתלמויות בארץ ובחו"ל לחברי הסתדרות, שמשלמים דמי חבר.
עובד המעוניין לוותר על הטבות עובד, כמו ארוחות או חברות בוועד, יכול לבקש לבטל את ההטבה ולבקש במקומה את תשלומי המעסיק על ההטבה.
במקרה של סכסוך עבודה ביכולת העובד לדרוש מהמעסיק ייצוג חיצוני בעניינו במקרה של מכתב ושימוע לפני פיטורים.
פניות בנושא הפרת חוקי עבודה של מעסיק
על כל מעסיק לוודא שמירה על דיני עבודה ומכאן שוויון הזדמנויות; מניעת: הטרדה, התעמרות בעבודה, הטרדה במקום העבודה, הטרדה מינית; וכן נגישות במקום העבודה.
ניתן לפנות למשרד העבודה בפנייה על הפרת חוקי עבודה על ידי מעסיק, הפנייה יכולה להיות על משרדים ממשלתיים או גופים פרטיים, לרבות עצמאיים.
תלונות יכולות להיות על אי-עמידה בחובת דרישות חוקי המכרזים (כמו דרישות והגדרות תפקיד ברורות ולא רחבות מידי, ממוקדות וישימות.
כמו אי ריבוי מנהלים או דורשי דו"ח או שירות, אי נוכחות נציג ועד העובדים בראיון למשרה) או קיום סביבת עבודה בטוחה ונטולת הטרדות מיניות או שיח של ביזוי, התעמרות והטרדה, אי-שוויון מגדרי בשכר ועד אי-עמידה בחובת ביטוח פנסיוני לעובדים.
מנהלי משאבי האנוש וכח האדם מחויבים לעמוד בדרישות החוק ומניעת סביבה שכזו, כמו טיפול בתלונות בנוכחות כלל הצדדים, ובוודאי המתלונן.
לרבות תלונות על מעסיקים ומנהלים, ובמידה ואינם עומדים בתנאים מחובתם למנות עובדים אחראים פנימיים או חיצוניים לעניין.
אי הפרשות לקרן פנסיה כדין.
במידה ועובד בעל רישום פלילי אושר ונקלט לעבודה בין אם בגוף פרטי או בנציבות שירות המדינה, גם אם לא הצהיר על רישום פלילי או רפואי, חל איסור על מעסיק בכח אדם או משאבי אנוש לפטר, להתעמר או לסיים העסקתו של עובד זה.
שכן לפי תקדים בית הדין לעבודה עובד על מנת לגשת למועמדות ולהתאפשר למחיה סבירה אנוס למסור מידע זה.
במידה וקיים חשד כי מעסיק קיבל מידע על רישום פלילי, משפטי או רפואי של עובד או מועמד ניתן לפנות להתלונן על המעסיק.
שכן קיים איסור על משטרת ישראל לספק למעסיקים מידע על רישומים פליליים, גם אם מועמד אישר למעסיק עיון במידע - הדבר מהווה עבירה על החוק, וניתן להתלונן על מעסיק גם בעניין זה.
התאגדות מעסיקים בקבוצת דואר אלקטרוני או וואטסאפ לניפוי עובדים קודמים שלהם מהענף, אסורה בהחלט וגם על כך ניתן להתלונן.
ניתן להגיש גם תלונה על 'גילויי גזענות ואפליה'.
קיים איסור אפלית מועמדים למשרה וכן פיטורים על רקע אפליה מגזרית, דתית, מגדרית, כלכלית, מעמדית, הריון, מספר ילדים, סטטוס אישי, נכות, היסטוריה רפואית, היסטוריה פלילית, נראות המועמד (גובה, משקל, מצב עור או שיניים),הגשת מועמדויות רבות קודם למועמדות קיימת, אי אחזקה במכונית או רישיון נהיגה, או מרחק ממקום העבודה.
פניות בנושא אפליה ואי שוויון
פניות בנושאי אפליה על רקע גזענות או אי שוויון יעשו לממונים המשרדיים למניעת גזענות.
ניתן לפנות באופן מקוון גם ליחידה הממשלתית לתיאום המאבק בגזענות-, אך רק עם הוכחות מבוססות של צילומי תכתובות מייל או הקלטות, כמובן כמאושר בחוק האזנת סתר.
פניות בנושאי אי-שוויון מגדרי בתעסוקה יופנו לאגף לשוויון מגדרי.
פניות בנושאי אי-שוויון תעסוקתי לאנשים עם מוגבלות יופנו לאחראי לקידום תעסוקת עובדים עם מוגבלות בארגון או לנציבות שוויון זכויות לאנשים עם מוגבלות.
לקבוצות שונות כמו נשים, חרדים, ערביי ישראל, יהדות אתיופיה, בדואים, צ'רקסים ובעלי מוגבלויות קיימים בחוק העדפה מתקנת בקבלה למשרות ממשלתיות, זאת בהינתן כי יתר המועמדים בעלי נתונים שווי ערך או בעלי נתוני פתיחה פחות טובים מנתונים המועמד המשתייך לקבוצת המועדפים לתיקון.
בחלק מהיחידות הממשלתיות קיימת חובת ייצוג הולם למשתייכים לקבוצות אלו.
לאחר קבלה לעבודה, קיימת חובה על המעסיק על פי חוק לשמור על סביבת עבודה תקינה, נעימה, ללא שיח פוליטי או אידאולוגי מלבה, לרבות ביזוי, הטרדות או ביזוי מיני.
עם אפשרויות קידום והתפתחות מקצועית בהתאם ליכולות כל עובד.
אין לקבל עובד לתפקיד מסוים ללא חוזה (גם לא מתנדב או סטודנט) או תוך לשים אותו על תקן משרה שהוא לא נושא או לא עומד בדרישות אליו, גם אם משלימים את השכר בדרכים אחרות או בשעות נוספות.
כמו קיים איסור על הקמת תנאי מכרז תפורים אישית למועמד, כמו בהסתמך על ניסיון תעסוקתי בלבד.
לרוב עם קבלה לתפקיד, קיימת תקופת ניסיון של עד שנתיים לבחינת התאמתו של נושא התפקיד למשרה.
העסקה מעבר לתקופה זו, ללא קביעות או סיום ההעסקה, עם פירוט סיבת סיום עבודה מספקת וזכות לשימוע לעובד, אינה תקינה.
במקרה של העסקה כממלא מקום, הנוהל זהה וקיימת חובה לפתוח את המשרה למכרז, עם אפשרות לממלא המקום להגיש מועמדות לאותו תפקיד שהוא בינתיים ממלא.
עד לקבלת קביעות יש להנפיק באופן שוטף חוזי העסקה עדכניים ובזמן.
בתום העסקה חלה חובה על אגף משאבי האנוש ביחידה להנפיק אישור העסקה העומד בדרישות נציבות שירות המדינה בפירוט סיבת סיום ההעסקה.
פיטורים בזמן הריון או 60 יום לאחר לידה אסורים בחוק, בזמן הנקה נחשב כפיטורים לא אתים.
חל איסור העסקת עובד אם מועסק מלכתחילה בכוונה לפטרו.
על פי חוק כל מועמד לשירות המדינה מחויב למלא טופס הצהרה על קרבה משפחתית לעובד או מתנדב, אי-רישום פלילי, וטופס הצהרת בריאות.
ניתן להעסיק קרובי משפחה כל עוד הקרובים לא מועסקים באותה היחידה, קיים איסור על אפליה על רקע פלילי וכל מועמד שחושב שהרקע הפלילי שלו מונע ממנו קבלה שלא כדין או קידום; יכול למנות את הסיבות לעוול בטופס.
חלה חובה לחתום על טופס הצהרת בריאות באישור רופא תעסוקתי או רופא משפחה.
פיטורים בטיעונים לסגירת תקן או המרת ייעודו אינם חוקיים, לא ניתן לעולם לשנות ייעוד תקן.
ניתן לסגור תקן רק לאחר עזיבתו מרצון של העובד נושא המשרה; שכן יש להגיש בקשה לסגירת התקן לנציבות שירות המדינה וניתן לסגור תקן רק באישור משרד האוצר והסתדרות העובדים.
כמו אישור נוסף אחר, לפתיחת תקן חדש עם דרישות תפקיד חדשות.
זאת גם במידה ומדובר בתפקיד סטודנט או מתנדב.
מראשית המדינה הוגדרו אזורי הפריפריה כדורשי טיפוח, אליהם עברו מרצון או הועברו אוכלוסיות מוחלשות לעבודה במפעלים תעשייתיים.
משרד הנגב, הגליל והחוסן הלאומי עושה מאמצים לתיקון האפליה כאי-שוויון כלכלי לעומת הערים, תוך העמדת אפשרויות וההזדמנויות תעסוקה ופיתוח כפי שיש בערים, ובפרט תוך קידום האוכלוסייה הבדואית, הדרוזית והצ'רקסית.
כחלק מהזכות לרמת חיים נאותה והזכות למזון ביטוח לאומי מעניק קשת רחבה של מענקים לבעלי מוגבלויות, מובטלים, חד-הוריות וזכאים אחרים (אסיר ציון, הבטחת הכנסה, ניצולי השואה).
כמו סל שיקום ודמי טיפול על הטרדה במקום העבודה.
זאת תוך העמדת חוקרי ביטוח לאומי לוידוא אמיתות התביעות.
במקרה של שינוי תנאים או ביטולי זכאות, ניתן להגיש בקשה לשימוע: בירור על סיבת ביטול או שינוי התנאים והזכאויות.
טפסים, בקשות, תביעות ובקשות בירור ניתן להגיש באזור האישי באתר ביטוח לאומי.
בקשות לשינוי תנאי קצבאות ביטוח לאומי או בקשות חדשות להכרה בסטטוס מסוים בביטוח לאומי - ניתן להגיש כעתירה מנהלית.
משרד הרווחה והביטחון החברתי אחראי על קידום תוכניות לצמצום פערים של אוכלוסיות בסיכון.
כמו תיקון ומניעת מצבי אי-שוויון ואפליה.
הסנגוריה הציבורית מספקת ייצוג משפטי לנאשמים בפלילים ולאוכלוסיות חסרות אמצעים, זאת בבקשה סיוע בטופס או בצו בית משפט.
קיימים גם רשויות מקומיות שמפעילות מערכי ייצוג משפטי לאוכלוסיות שונות.
קיימים בתי משפט שונים במדינת ישראל ובהם: בית המשפט השלום, בית המשפט המחוזי, בית המשפט העליון, בתי דין רבניים ובהם בתי הדין השרעיים, בתי משפט לנוער, בית דין לעבודה, ובתי דין לענייני משפחה.
ניתן לפנות למוקד המידע והשירות הארצי הטלפוני של הרשות השופטת בבקש למידע על תיקים בבית המשפט, אפשרויות משפטיות במידע הכללי ועוד.
כיום פועלת מערכת נט משפט בה ניתן להגיש תביעה, להגיש ערער ולהוסיף כתבי הגנה על כל תיק אפשרי שמתנהל בבתי המשפט בישראל.
למרות שמערכת המשפט הישראלית מבוססת על זו הבריטית, בישראל לא קיים מערך של חבר מושבעים.
לרוב לא מתאפשרת אנונימיות בתביעות או כנתבע, כשאלו לרוב גם מתפרסמים במאגרים משפטיים לעיני הציבור באינטרנט אחרית דבר.
אלא אם קיימת סיבה מוצדקת ביותר כמו חשיפת מצבים רפואיים, או מקרים מורכבים בתיק בית המשפט עצמו; כאלו העלולים לפגוע בעתידו המקצועי והאישי של בעל התיק (כחלק מהזכות כבוד האדם, הזכות לפרטיות וההזכות לשוויון).
את הבקשה לאי פרסום התיק יש להגיש בכתב הסיכום, או בבקשת צו מיוחד מבית המשפט בתום תהליכי התיק, אותו ניתן לשלוח לאתרים מפרסמי התיק בבקשה להוריד ממאגריהם.
בתום הליך משפטי על ה"זוכה" להגיש בקשה לביצוע פסק דין עשיה בטופס 209, תוך 30 יום ממועד הנפקת פסק הדין.
במקרי הגשת תביעות על התובע להביא סימוכין לתיאור וביסוס עובדות התביעה נגד הנתבע, כחלק מהכלל המוציא מחברו עליו הראיה.
לרוב יש להביא חוות דעת מומחה או ראיות פליליות משטרתיות (לאחר תום חקירת ומיצוי ההליך הפלילי) - כחלק מדיני הראיות.
הנתבע גם יכול להביא חוות דעת מטעמו.
במקרה ואחד הצדדים או שני הצדדים לא הביאו חוות דעת או סימוכין מספקים להגנה או לביסוס הצד שלהם בתיק; ביכולת בית המשפט למנות מומחה למתן חוות דעת מטעם בית המשפט.
התשלום למומחה חל על הצד שלא הגיש חוות דעת או ביסוס מספק לצידו בתיק.
או במידה ונדרש בירור נוסף על חוות הדעת והסימוכין שניתנו הוצאות חוות הדעת מתחלקות שווה בשווה בין הצדדים בתיק.
התשלום ניתן ישירות על ידי בעלי הדין בתיק למומחה.
תלונות למשטרת ישראל ניתן להגיש בטופס מקוון בפורטל הממשלתי האישי, פניות ציבור בנושאי תלונה, ביקורת או הצעות ייעול בטופס מקוון של פניות הציבור של משטרת ישראל.
תלונות על עבירות שוטרים שדינם מאסר של מעל 7 שנים באמצעות טופס מקוון של מח"ש.
על פי חוק, ניתן לפנות לכמעט כל תחנת משטרה בבקשה לצפות ולבקש מידע בעמדות אלקטרוניות פנימיות על נתוני תיקים פליליים אישיים או של מיוצג.
במידע מופיע גם תאריך התיישנות התיק ותאריך מחיקתו לעד ממערכות המשטרה, כמו סטטוס התיק וסיבת סגירתו או אי המשך טיפול.
ניתן לנסות להגיש למשטרת ישראל בקשה לביטול רישום משטרתי (על תיקים סגורים).
ניתן להגיש בקשה לחנינה על עבירה ומחיקת רישומים פליליים מנשיא מדינת ישראל.
בנימוקים לבקשה חובה לציין תהליכי טיפול, שיקום וכלים חדשים שנרכשו למניעת הישנות הדברים, כמו במידה וקיימים סיבות וטענות מפורטות לעיוות דין.
ניתן להגיש בקשה לחנינה רק פעם אחת, מומלץ בסיוע עורך דין להגדלת ההסתברות לקבלת הבקשה.
על מחלקת הזיהוי הפלילי קיימת החובה לאיסוף, אי-שיבוש ושימור ראיות בזמן אמת לצורך קיום תהליך משפט תקין והזכות להליך הוגן.
כל תיק מתנהל בבית הדין לעניינו, נושאים אזרחים לרוב עוסקים בסכסוכי שכנים, בתים משותפים, תביעות קטנות, תביעות חברות ביטוח, דוח"ות חניה וקנסות; גם מעבר על דיני חוזים, נזיקין, קניין, משפחה, מעבר על חוקי עבודה ותאגידים.
ניתן להיעזר באתר נט משפט להגשת תביעות, הגנות וערעורים.
בנושאי מדיניות וכללים של גופי מדינה לרבות כח אדם ומשאבי אנוש ניתן לפנות לבית המשפט המחוזי בעניינים שבגינם ניתן להגיש עתירה מנהלית.
על הפרת כללי עבודה ודיני עבודה על ידי מעסיק לא ממשלתי ניתן לפנות לבתי הדין לעבודה.
על חוסר ביקורת, אי ראיית עין בעין, כמו בקשה לשינוי או תיקון עוולות אזרחיות של מוסדות ממשלתיים ניתן לפנות לבית המשפט הגבוה לצדק.
האפוטרופוס הכללי אחראי על ירושות ועזבונות, כמו מעקב אחר כשרותם המשפטית של החותמים על צוואות.
במידה וקיים מנוח שלא חתם באופן כשיר משפטית על צוואה ולאחר מותו לא הופך צו ירושה; כלל נכסי אותו גורם מועברים להאפוטרופוס הכללי לקידום עניינים בראש סדר מדיני דרך קרנות הביטוח הלאומי.
במידה והייתה פשיטת רגל לפני פטירת מנוח כלל נכסי הירושה מועברים תחילה לסגירת החובות.
במידה והחובות עולות על הזכויות בירושה, יורשי המנוח יכולים להחליט אם לקחת עליהם את החובות או לוותר על הירושה כליל.
ניתן לפנות למשרד הבריאות בטופס מקוון בנושאים מגוונים בבקשה לשירותים חדשים, העמדת אפשרויות מכשור רפואי, הוספת תרופות או שירותים לסל הבריאות, ביקורת על התנהלות נושאי תפקידים רפואיים.
ניתן לפנות גם בנושאי חוסרים ברופאים ומכשור רפואי.
משרד הבריאות גם מפעיל "מרכז ארצי לייעוץ טרטולוגי" בו ניתן להתייעץ על סיבוכים אפשריים בהריון, כמו בדיקת סיכון או תופעות לוואי בשימוש בתרופות שונות בזמן הריון או הנקה.
לא ניתן למחוק רישומים רפואיים, בין אם בבתי החולים, יחידות הסמך של בתי החולים או קופות החולים.
במקרי התיישנות ואי-פנייה לאותו סוג טיפול רפואי הרישומים נשמרים אך אינם מופיעים במערכת לעיון אצל יתר הרופאים המטפלים, אלא באישור הארכיב או בפנייה מחודשת לאותו סוג טיפול רפואי.
ניתן לפנות לשר הבריאות בניסיון בקשה למחיקת רשומות רפואיות.
ניתן לפנות בטופס מקוון באתר הרשות להגנת הצרכן ולסחר הוגן] בענייני הטעיה של צרכנים, הטעיה בפרסום, חיוב יתר או חיוב ללא הרשאה אי הצגת מחיר וסימון מוצרים, אי מימוש אחריות ושירות, אי קבלת מידע ומסמכים מחייבים בצירוף אסמכתאות ופרטי קשר של הספק עליו התלונה.
כמו אי-עמידה ב"חוק הטכנאים" המחייב הגעת טכנאי בזמן הסביר מהטווח שנקבע להגעתו, אחרת ניתן להגיע תביעה קטנה על אי עמידה בזמנים.
כל אזרח זכאי לפרטיות אלא אם קיים נגדו צו בית משפט, חיפוש או מעצר.
מוסדות וגופים ממשלתיים, אם גם פרטים, מחייבים בחוק לשמירה על נתונים רגישים של אזרחים, תוך אי הנגשת המידע לגורמים לא מוסמכים ושאינם נוגעים בדבר.
ובפרט נתונים דמוגרפים, רפואיים, גנטיים, פסיכולוגיים ואודות מצב בנקאי.
יש לחתום עובדים שבעלי גישה למידע, על מסמך "הצהרת סודיות (אבטחת מידע) תוך קביעת גובה קנס במקרה של מעבר על תנאי המסמך.
לעיתים "הצהרות הסודיות" עם עונש כליאה כחוק.
החוק מחייב מינוי "אחראי הגנת פרטיות", בנוסף לממונה על אבטחת מידע, שעליו לקדם תהליכי מעקב על הפרות בתחום הגנת הפרטיות ופרצות אבטחה, כמו פריצות סייבר, אך גם על ידי עובדים למטרותיהם האישיות.
ניתן לפנות להרשות להגנת הפרטיות בטופס מקוון לדיווח על עבירת ביטחון מידע או פרצה ביטחונית.
פניות בנושאי מקרקעין, בינוי ושיכון
ניתן לבדוק בעלות בעלי נכס על שטח כנסח טאבו על פי גוש, חלקה ותת-חלקה (במידה ויש).את פרטי הגוש והחלקה ניתן לאתר דרך אתר הממשלתי.
דרך האתר אתר הנדל"ן הממשלתי ניתן להשוות מחירי דיור ודירות על פי כתובת ורשות מוניציפלית.
מידע על נכס שבבעלות אישית ניתן לקבל דרך מידע על נכס בכניסה לפורטל הממשלתי האישי.
הסדרת טאבו ורישום חכירה על מקרקעין נעשה דרך האחראי על הבתים המשותפים של אזור הנכס, או בהגשת בקשה מקוונת.קיים גם אתר סימולטור - לחישוב מס רכישה כמיסוי מקרקעין טרם רכישת נדל"ן.
במידה ומעוניינים לבדוק בהתייחס לנכס מי הבעלים ניתן לעשות זאת בבקשת חופש המידע.
לבעלי מוגבלויות קיימים הטבות מס רכישה.
על מנת לקדם בניה או שיפוצים שאינם במסגרת התכנון המקורי המאושר של המבנה וייעוד הקרקע יש להגיש בקשה מפורטת עם תוכניות הבניה החדשות לרשות המוניציפלית לאישור.
במקרי חריגה מהאישורים טרם קיום השינוי, יש להגיש ללא דיחוי את השינויים לאישור ואפשרות התנגדות של השכנים.
בישראל המענה היחיד הקיים למשפחות או רווקים מעל גיל 35 שאין בבעלותם דירה הוא המחיר למשתכן, כשהשתתפות בהגרלה מתאפשרת לכל תושב ללא דירה ללא כשר להונו העצמי, יכולת השתכרותו או הכנסותיו.
בישראל כיום לא קיים דיור ציבורי כמה שהיה פעם עמידר.
במספר ערים בודדות, כמו תל אביב קיימים דיור מוגן למתמודדי נפש ושלטרים לדרי רחוב ומשוקמי זנות.
משרד החקלאות וביטחון המזון אחראי על שימור, קידום ופיתוח הענף החקלאי במדינת ישראל, כמו הקצאת שטחים לחקלאות.
במטרה להבטיח ביטחון המזון של מדינת ישראל לתושביה.
משרד האוצר יחד עם בנק ישראל אחראים על איזון ערך שער השקל ושכר המינימום ועדכונם בהתאם.
כמו קידום חקיקות בנושא מענקים והטבות למחוסרי אמצעים או חסרי ישע, קידום שיח מול נציגי ועדי עובדים בנושאי שכר והסכמים קיבוציים, כמו שכר המינימום, תעסוקה מוגנת ושביתות.
בנק ישראל אחראי על דירוג האשראי של כל אזרח, של הבנקים ופיקוח על דירוג האשראי הבינלאומי של המדינה.
כמו כן על המדיניות המוניטרית של מדינת ישראל, כמה כסף חדש להדפיס, כמה מטבע זר לקנות כדי לאזן את ערך השקל, קביעת ריבית פריים (ריבית בנק ישראל) ופיקוח על הבנקים.
שוק ההון, מיסוי, ביטוח וחיסכון
באתר פנסיה נט וגמל נט ניתן לאחר ולהשוות תנאים של קופות גמל.
באתר פנסיה נט ניתן לאתר ולהשוות תנאי קופות פנסיה.
ניתן לעשות את אותם הפעולות בהתייחס לביטוחים.
אתרי הנט אינם מאפשרים השוואת אמת בחישוב משוקלל של כדאיות הקרנות השונות על בסיס אפשרויות העמלות, חיסכון ורווח אקטוארי מכל קרן וחברת ביטוח, כמו אפשרויות לקיחת הלוואה מכל אחת מהקרנות והאפשרויות.
אלא נתוני המערכת של נט מציגים את דיווחי החברות על עמלותיהן והאיזונים האקטוארים והרווחים השנתיים בכל קרן, ללא התאמה לתעודת הזהות של מבקש הנתונים.
שכן החוק מאפשר לחברות הפנסיה והביטוח להתאים את העמלות המוצעות לכל לקוח על פי שיקול דעתו כאפליית מחירים, עם תקרה מסוימת.
ניתן לדווח באופן מקוון דרך קו הצדק – דיווח עבירות והעלמות מס או על הברחות סמים והלבנת הון.
עצמאים יכולים להירשם בביטוח לאומי ולפתוח תיק עצמאי או עוסק פטור בטופס מקוון.
חברה בע"מ ניתן להירשם בטופס מקוון ברשות התאגידים לאחרונה רשות המיסים פתחה אפשרות הפקת חשבוניות דרכם, כרגע אין אפשרות להפיק חשבוניות או רשימת מוצרים/טובין/שירותים תוך קביעת מחיר לכל אחד.
כמו אפשרות אוטומטית להתחשבן ולשלם מס שנתי דרך המערכת.
פניות בנושאי תקשורת, תרבות וספורט
משרד התקשורת ומשרד התרבות והספורט אמונים על תקצוב ממשלתי של תחומי התרבות, ספורט, תקשורת, אמצעי התקשורת, אמנים ישראלים והתרבות הישראלית.
כמו הקמת תשתיות סבירות כמו מבנים בהם יוכלו לפעול בתחומים אלו, תוך שמירה על חופש העיתונות והתקשורת.
משרד התיירות אחראי על קידום ענף התיירות בישראל, קידום קשרים בין מדיניים לעניין זה וכן קידום בנייה של מלונות אירוח.
כמו שדרוג אתרי תיירות כמו אטרקציות תיירותיות, ואתרי מורשת.
מוקדי 106 של הרשויות המקומיות אמורות לספק את כל המידע והשירותים שהתושב נדרש ונזקק להם.
כמו שיפור פני העיר באין אם דרך אומנות או טיפול באבני שפה, מדרכות וכבישים משובים וסדוקים.
פינוי אשפה ופסולת, גזם, הצבת תאורות, הצבת פחים מוטמנים, קומפוסטים, מתקני כושר, מתקני משחקים לילדים ונוער.
קידום הפקות, אירועים ופעילויות לילדים, נוער, צעירים.
כמו פעילויות לאוכלוסיית הגיל השלישי.
הרשויות פועלות תחת משרד הפנים
פניות בנושאי חינוך, חדשנות מדע וטכנולוגיה
ניתן לגשת לאתר משרד החינוך לקבלת ציוני בגרויות והפקת נוסח אלקטרוני של תעודת הבגרות בפורטל תלמידים ובוגרים - משרד החינוך.
בנוסף ניתן לבדוק אפשרות הכרה בתעודות ותארים מחוץ לארץ בהערכת תארים אקדמיים מחו"ל - פורטל תלמידים.
משרד החינוך אמון על קביעת תוכניות לימודיות מותאמות אוכלוסייה בנושאי חינוך תוך קידום חדשנות, יצירתיות, מדע, וטכנולוגיה.
לרבות תקציבי העשרה כמו לפעילויות מחוץ לשעות פעילות ומענה לתלונות על מורים ומנהלים כמו התנהלות בית ספרית באופן כללי, על פי אזורים.
בנוסף אמון על קידום שותפויות חינוכיות כמו ספריית פיג'מה.
המועצה להשכלה גבוהה אחראית על ניתוח נתוני הבחינה הפסיכומטרית כמו סיוע בקביעת הקריטריוני הקבלה למוסדות ההשכלה הגבוהה, עמידת המוסדות בתנאי שכר הלימוד ועוד.
בישראל קיימים 2 חוקים לשימור שפת הלאדינו והיידיש כמו שימור היהדות כתרבות, ואלו נאכפים תחת הרשות הלאומית לתרבות היידיש והרשות הלאומית לתרבות הלאדינו.
כשנעשים מאמצים, תוך הסתמכות על תרומות פרטיות, לשימור אתרים ארכאולוגיים ופריטים יהודיים מהגולה.
כדוגמת בית הכנסת האיטלקי שהועבר כמבנה בשלמותו למוזיאון ישראל.
פניות בנושאי מדיניות ופעולות חוץ
משרד החוץ אחראי על קידום יחסי החוץ של ישראל כמו הקמת שגרירויות במדינות העולם השונות, שלישראל יש קשרים דיפלומטיים עמם.
ניתן לפנות למשרד החוץ בתלונות על כשירות ואי-תפקוד יחידות בטופס למפקח הכללי על שירות החוץ.
בקשות לסיוע אזרחים ישראלים בעת שהות בחו"ל או תלונות, הצעות וכדומה; ניתן במייל הגורמים המטפלים או טופס פנייה.
פניות בנושאי התפוצות ומאבק באנטישמיות
לאור פתיחת שערי אירופה וארצות הברית להגירות כמו להזדמנויות עסקיות ואקדמיות לעולם המוסלמי, הקמפוסים במדינות המערב מלאים באזרחים מארצות ערב והאסלאם שמלבים את האנטישמיות בקמפוסים ובכלל במדינות אלו.
משרד התפוצות והמאבק באנטישמיות אמון על קידום ערכי היהדות בתפוצות, תוך דאגה ליהודים החיים מחוץ למדינת ישראל בעת רדיפות ובעת שלום.
כמו אחראי על סיוע בכלל וכן סיוע פרטני כמו תמיכה משפטית ליהודי התפוצה בעת אפליה, רדיפות פוליטיות ואירועים אנטישמיים, לרבות אחראי על ניסיון מניעתם.
משרד העלייה והקליטה מעודד עלית יהודים, שעונים לקריטריונים של חוק השבות למדינת ישראל, במצבי רדיפות יהודים במדינות המקור.
בין אם כפוגרום או כרדיפה או אפליה.
רישום כאזרח מדינת ישראל ניתן לבצע במשרד הפנים.
פניות בנושאי שכניה הקרובים של ישראל
המשרד לשיתוף פעולה אזורי אחראי על קידום יוזמות כלכליות משותפות בין ארצות ערב, ירדן והרשות הפלסטינית מול ישראל.
פניות בענייני הצעות ניתן לשלוח במייל.
משרד התחבורה אמון על קידום חקיקה ותקנות בנושאי נהיגה ותחבורה בכלל ותחבורה ציבורית בישראל בפרט, מניעת אלימות בכבישים ותאונת דרכים.
כמו תכנון כבישים ודרכים חדשות לאור הביקושים בשטח.
ניתן לפנות למשרד התחבורה בנושאי רישוי, תשתיות דרכים, תחבורה ציבורית וספנות ונמלים.
בנוסף אחראי משרד התחבורה על לימוד נהיגה בישראל והטסטים, כמו העמדת אפשרות ללימודי תיאוריה בחינם.
פיקוח על מורי הנהיגה וניהול תקין של מבחני הרישוי על ידי הטסטרים של משרד התחבורה, תוך העמדת מצלמות ומכשירי הקלטה בעת ביצוע מבחן הנהיגה המעשי.
לרבות הענקת רישיון נהיגה, רישיון רכב (ישראל), ווידוא ביצוע מבחן רישוי שנתי לרכב.
פניה שלום (1909 – 19 בפברואר 1999) הייתה מתרגמת ועורכת ישראלית.
אשתו של פרופסור גרשם שלום מגדולי חוקרי הקבלה, חתן פרס ישראל.
נולדה בשם פניה פרוינד ביאגיילניצה, בגליציה, אז פולין למשפחה ציונית, אביה אלימלך (מלך) פרויד ואמה פסיה פרויד ולה שני אחים: פיליפ פרויד ומלווינה פרויד.
דודה, אחי אביה היה יוסף פרויד.
היא קרובה רחוקה של זיגמונד פרויד.
היא עלתה לארץ ישראל לבדה ב־1931. בישראל התיישבה בירושלים ועסקה בהוראה.
שני אחיה עלו מאוחר יותר.
ב-1932 החלה ללמוד באוניברסיטה העברית בירושלים.
היא למדה תנ"ך, לשון, עברית וקבלה שם הכירה את גרשם שלום שהיה מרצה באוניברסיטה ונשוי.
בדצמבר 1936 נישאה לגרשם שלום זמן קצר לאחר שהתגרש.
אשתו הראשונה, אלזה בורקכרדט, נישאה לפרופ' הוגו ברגמן, חברם המשותף, זמן קצר לאחר מכן.
עם סיום לימודיה עזרה לבעלה בכל מחקריו, היא עסקה בחיפוש בכתבי יד בפולנית, כתיבת ביקורת על ספרים, בתרגום ובעריכה.
היא תרגמה את כתב היד הפולני של "דברי האדון", דבריו של יעקב פרנק, כפי שנכתבו בידי חסידיו, תרגום שהיה מיועד עבור מחקריו של שלום.
הספר פורסם ב־1997 על ידי פרופסור רחל אליאור.
ב-1967 השתתפה בהכנת הביבליוגרפיה של כתבי גרשם שלום היא כתבה הקדמה למהדורה המחודשת של ספרו של שלום "שבתי צבי והתנועה השבתאית" המספרת על תהליך הכתיבה של הספר ועל ההקדמה האבודה שנמצאה.
בעלה נפטר ב־1982. לזוג לא נולדו ילדים.
"דברי האדון" - דבריו של יעקב פרנק כפי שנכתבו בידי חסידיו בסוף המאה הי"ח; תורגם מפולנית בידי פאניה שלום מכתב יד קראקוב של Zbior slow Panskich, ירושלים, 1997. עורכת ומביאה לדפוס רחל אליאור.
ירון, "ביבליוגרפיה של כתבי גרשם שלום", מחקרים בקבלה ובתולדות הדתות מוגשים לגרשם שלום, במלאת לו שבעים שנה, על ידי תלמידיו חבריו וידידיו, ירושלים: הוצאת מאגנס, תשכ"ח, עמ' קצ"ט - רל"ד.
גרשם שלום, שבתי צבי והתנועה השבתאית בימי חייו, 2 כרכים, תל אביב: הוצאת עם עובד, תשמ"ח-1987, עמ' כח.
בטופולוגיה, הפְּנים של קבוצה הוא אינטואיטיבית אוסף הנקודות שנמצאות "בתוך" הקבוצה ולא על השפה שלה.
נהוג לסמן את הפנים של קבוצה ב- או ב-.
ישנן כמה דרכים שקולות להגדיר את הפנים של קבוצה:
תהא קבוצה כלשהי במרחב טופולוגי.
נגדיר את הפנים שלה, , בתור קבוצת כל הנקודות כך שקיימת קבוצה פתוחה כך ש- – כלומר, הקבוצה היא סביבה של .
נגדיר את הפנים שלה בתור הקבוצה הפתוחה הגדולה ביותר שמוכלת ב-.
על פי הגדרה זו, הפנים הוא איחוד כל הקבוצות הפתוחות המוכלות ב-.
נגדיר את הפנים שלה באמצעות הנוסחה הבאה המערבת משלים וסגור: .
נחשב את הפנים של הקטע הסגור בישר הממשי.
ולכן הפנים של הוא הקטע הפתוח .
נשים לב שרבות מתכונות אלו מזכירות את תכונות הסגור.
כל קבוצה פתוחה שווה לפנים שלה: .
בפרט הפנים הוא קבוצה פתוחה ולכן .
החוץ של קבוצה , המסומן , מוגדר כפנים של המשלים שלה: .
באופן שקול, ניתן להגדיר את החוץ כמשלים של הסגור: .
השפה של קבוצה, היא קבוצת האיברים במרחב שלא נמצאים בפנים שלה ולא נמצאים בחוץ שלה.
פנילקטונוריה (Phenylketonuria, בקיצור: PKU) היא מחלה תורשתית הנגרמת כתוצאה מגן פגום שגורם לייצור אנזים פנילאלנין הידרוקסילאז פגום.
כתוצאה מהמוטציה מצטברות כמויות גדולות של חומצת האמינו פנילאלנין בגוף – דבר הגורם, בהיעדר טיפול, לירידה בכושר קוגניטיבי עד כדי מוגבלות שכלית התפתחותית, אפילפסיה ולעיתים אוטיזם כבר מגיל צעיר.
זוהי אחת המחלות התורשתיות הראשונות שנתגלו והיא נחקרה היטב.
הגן הפגום גורם להיעדר אנזים מסוים בגוף האדם; אנזים זה – פנילאלנין הידרוקסילאז (PAH) – ממיר את חומצת האמינו פנילאלנין לחומצת אמינו אחרת, טירוזין.
פנילאלנין, המצויה בחלבונים רבים המשמשים כמזון לאדם, מצטברת (כתוצאה מהיעדר האנזים) ברקמות שונות בגוף וגורמת נזק לתאים, במיוחד לתאי המוח.
התופעה של רמת פנילאלנין גבוהה מהרגיל בדם נקראת היפרפנילאלנינמיה (HPA).
בנוסף קיים בחולים מחסור בטירוזין.
חומצה זו מומרת בגוף לצבען (פיגמנט) מלנין, המקנה צבע כהה לעור, לשיער ולעיניים.
עקב המחסור בטירוזין ללוקים במחלה בדרך-כלל עור, שיער ועיניים בהירים.
חלק מהפנילאלנין הבלתי-מפורק מומר לפנילקטונים, והללו מופרשים מהגוף דרך השתן והזיעה; מכאן שם המחלה (פנילקטון + אוּרִיָה, "שתן" ביוונית).
הדבר מקנה לשתן ולזיעה ריח אופייני.
מבחינה גנטית מדובר במחלה אוטוזומאלית רצסיבית.
פירוש הדבר הוא שהמחלה מועברת מהורה לצאצאיו ללא קשר למין ההורה או הצאצא (אופן הורשה אוטוזומלי), ושהלוקים במחלה מוכרחים לרשת אותה משני ההורים יחדיו (אופן הורשה רצסיבי).
ללא טיפול גורמת המחלה להתפתחות מוגבלות שכלית התפתחותית, אפילפסיה ואוטיזם כבר בגיל צעיר, לעיתים תוך מספר שבועות לאחר הלידה.